open-index/open-wikipedia-markdown huggingface dataset:
Gerd Theissen

**Gerd Theissen**, nado o 24 de abril de 1943, é un exeseta profesor de Novo Testamento na Universidade de Heidelberg, especialista na figura do Xesús histórico.

## Traxectoria
Doutorouse na Universidade de Bonn en 1968. Foi profesor da Universidade de Copenhaguen. Pertence a Academia das Ciencias de Heidelberg. Foi condecorado pola Academia Británica polos seus estudos bíblicos. Especializouse en cristianismo primitivo e na aproximación a Xesús de Nazaret dende a perspectiva das ciencias sociais aplicando métodos escriturísticos, historiográficos e sociolóxicos.

## Obras
**The first followers of Jesus: a sociological analysis of the earliest Christianity*, 1978
**Social reality and the earlie christians*, 1978
**The Historical Jesus*, 1998 con Annete Merz
**The Shadow of the Galilean*, 1987
**Gospel writing and church politics: a socio-rhetorical approach*, 2001
**The social setting of pauline christianity*, 2004
Porto Alto, Boado, Xinzo de Limia

**Porto Alto** é un lugar da parroquia de Boado no concello ourensán de Xinzo de Limia na comarca da Limia. No ano 2022 tiña 39 habitantes, dos cales 20 eran homes e 19 mulleres.

## Lugares e parroquias 
### Lugares de Boado 
### Parroquias de Xinzo de Limia 
## Notas 
## Véxase tamén 
### Outros artigos 
* Lugares de Xinzo de Limia
Curros, Bravos, Ourol

**Curros** ou **Curros de Arriba** é un lugar da parroquia de Bravos no concello lugués de Ourol na comarca da Mariña Occidental. Segundo o Instituto Galego de Estatística, en 2024 tiña 3 habitantes (2 homes e 1 muller), o que supón unha diminución con respecto a 2009, cando tiña 8 habitantes. 

## Lugares e parroquias 
### Lugares de Bravos 
### Parroquias de Ourol 
## Notas
Curros, Santa María Maior, Mondoñedo

**Curros** é un lugar da parroquia de Santa María Maior no concello lugués de Mondoñedo na comarca da Mariña Central. Tiña 54 habitantes no ano 2009 segundo datos do Instituto Nacional de Estadística, dos cales 25 eran homes e 29 eran mulleres.

## Lugares e parroquias 
### Lugares de Santa María Maior 
### Parroquias da Mondoñedo
Luís Casas Pasarín

**Luís Casas Pasarín**, coñecido como **Pasarín**, nado en Pontevedra o 16 de abril de 1902 e finado o 17 de agosto de 1986, foi un futbolista pontevedrés, que xogaba de defensa esquerdo, moi corpulento.

## Traxectoria 
Despois de iniciarse no mundo do fútbol no Club Deportivo Pontevedra e no Pontevedra Athletic Club, Pasarín fichou polo Vigo Sporting. Trala fusión deste equipo en 1923 co Fortuna, Pasarín pasou a formar parte do primeiro equipo do Real Club Celta, sendo un dos primeiros capitáns. En decembro dese mesmo ano acadou o campionato de Galicia, trofeo revalidado nos dous anos seguintes.

O 25 de maio de 1924 debutou coa selección española nas Olimpíadas de París, fronte ao combinado italiano. Xogou 6 partidos coa selección española, o último deles o 19 de decembro de 1926 en Vigo contra Hungría.

Na tempada 1927-28 o Celta volveu acadar o campionato galego. O 30 de decembro de 1928 Pasarín xogou o partido de inauguración do estadio de Balaídos, fronte ao Real Unión de Irún.
miniatura|A cidade de Vigo ós seus atletas.
Pero para a tempada seguinte, na que apareceu a liga española de fútbol, Pasarín fichou polo Valencia CF. Ao pouco de chegar foille concedida a capitanía do equipo. En 1934 chegou á final da copa de España. Nese ano formaba parella defensiva con Torregaray na dereita, recibindo o dúo o alcume de "Las Columnas de Hércules". Cos anos foi perdendo destreza física, e foi caendo no xogo sucio, converténdose no xogador valencianista máis expulsado desa época. Por outra parte, adoitaba lanzar os golpes francos.

En 1935 deixou o fútbol e incorporouse ao Ministerio de Traballo como funcionario, pero ao pouco tempo incorporouse ás filas do Nacional de Madrid.

Trala guerra civil aprobou o título de adestrador. Iniciouse neste posto coa selección española en 1946. Nese mesmo ano pasou a adestrar ao Valencia, equipo co que ganou a Liga da temporada 1946-47. En 1948 regresou a Vigo para dirixir o Celta, onde estivo até 1951, cando marchou a Portugal a facerse cargo do Porto. En 1953 colleu ao Málaga CF, onde estivo unha tempada. No curso 1955-56 dirixiu o Real Oviedo. Regresou ao Celta entre 1957 e 1959, e volveu ao Oviedo en 1959.

## Véxase tamén 
### Bibliografía 
* 
### Ligazóns externas 
* .
Segunda división española 1984/85

A tempada **1984–85** da **Segunda División de España** de fútbol corresponde á 54º edición do campionato. A UD Las Palmas proclamouse campión.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén
### Ligazóns externas
*Páxina da LFP
BM Ciudad Encantada

O **Balonmano Ciudad Encantada** ou **Cuenca 2016** é un equipo de balonmán da cidade de Cuenca, Castela-A Mancha (España) que actualmente compite na Liga ASOBAL.

## Historia 
Na tempada 1989-90 chegou a Cuenca, coa denominación de Madrid-Cuenca, a máxima categoría do balonmán español. O debut ligueiro foi no Pavillón Municipal El Sargal cunha derrota. Na tempada seguinte, co nome de Sociedad Conquense, conseguiu o ascenso ao vencer nunha eliminatoria a dobre partido ao equipo de Ciudad Real.

O equipo seguiu co nome de Sociedad Conquense ata a tempada 1993-94, na que a liga se disputou en dous grupos de oito equipos cada un. Os catro primeiros clasificados de cada grupo xogábanse o título nunha segunda fase, e os catro últimos de cada grupo loitaban por evitar o descenso. O equipo conquense non se clasificou entre os oito primeiros na primeira fase, mais logrou o segundo posto na liguiña de equipos que loitaban por non perder a categoría, conseguindo así a súa mellor clasificación na máxima categoría.

Na tempada 1994-95 o club pasou a denominarse Balonmano Conquense e, na seguinte tempada, a 1995-96, logo de lograr a permanencia tras unha eliminatoria disputada co Barakaldo ao mellor de cinco partidos, perdeu a categoría por problemas económicos, polo que xogou a tempada seguinte na División de Honra "B".

Na tempada 1997-98 o club pasou a denominarse C.D.B. Balonmano Ciudad Encantada.

O equipo continuou na División de Honra “B” ata a tempada 1999-00, na que descendeu a Primeira División Estatal.

Na primeira tempada en Primeira, a 2000-01, o equipo quedou encadrado no grupo catalán e conseguiu manter a categoría con bastante esforzo e cun cadro de xogadores procedente fundamentalmente da canteira.

Dende a tempada 2005-06 o equipo competiu na División de Honra “B”, comezando unha nova etapa do balonmán en Cuenca.

Na tempada 2007-08 conseguiu o ascenso á Liga ASOBAL.

## Denominacións 
* 1989-90: Madrid-Cuenca. 
* 1990-94: Sociedad Conquense.
* 1994-97: Balonmano Conquense. 
* 1997- actualidade: C.D.B. Balonmano Ciudad Encantada.

## Equipo 2010-2011 
## Véxase tamén 
### Ligazóns externas 
* Web oficial do club
Philo Farnsworth

**Philo Taylor Farnsworth**, nado o 19 de agosto de 1906 preto de Beaver e finado o 11 de marzo de 1971 en Salt Lake City, foi un inventor e pioneiro da televisión estadounidense .

## Traxectoria 
Farnsworth é coñecido por inventar o primeiro aparello para a transmisión instantánea de imaxes, un tubo de cámara denominado diseccionador de imaxes, que foi o primeiro sistema de televisión enteiramente electrónico totalmente funcional que tivo unha demostración pública. o 7 de setembro de 1927

Ao final da súa vida inventou un pequeno aparello de fisión nuclear o Farnsworth–Hirsch Fusor, ou simplemente "fusor", empregando confinamento electrostático de inercia (CEI), e aínda que non é práctico para xerar enerxía nuclear, serve como fonte viable de neutróns.. O seu deseño serviu de inspiración ao concepto de Polywell para o confinamento de plasma.

## Notas
The Dandy Warhols

**The Dandy Warhols** é unha banda estadounidense de rock alternativo formada en Portland, Oregón, por Courtney Taylor-Taylor (voces, guitarra), Zia McCabe (teclados), Peter Holmström (guitarra) e Eric Hedford (batería), que deixou o grupo en 1998 e foi substituído por Brent De Boer. O seu nome é un xogo de palabra co nome do creador do pop-art Andy Warhol.

A banda gañou recoñecemento tras fichar con Capitol Records e editar o seu álbum de estrea cun gran selo, *...The Dandy Warhols Come Down*, no ano 1997. En 2001 o grupo acadou novos niveis de fama grazas á súa canción "Bohemian Like You" que foi usada nun anuncio de Vodafone. The Dandy Warhols foron obxecto en 2004 do documental *Dig!*, xunto co grupo psicodélico de San Francisco The Brian Jonestown Massacre. A banda leva publicados dez álbums de estudio, dous recompilatorios, seis EPs e 27 sinxelos ata a data.

The Dandy Warhols están fortemente influenciados por The Velvet Underground, The Beach Boys, Simon and Garfunkel, The Beatles, The Shadows e The Rolling Stones.

## Discografía 
## Notas
Esquíos (grupo musical)

**Esquíos** foi un grupo de punk rock galego orixinario da Estrada nado a finais do 2005.
## Historia e características 
O grupo publicou nove discos con letras en galego, agás os dous primeiros nos que mesturan castelán e galego.

A música de Esquíos comezou bebendo do stoner rock no seu primeiro disco. Derivou cara o hardcore-metal no segundo (mesturado con punk-rock), para despois editar unha serie de discos máis orientados ao garaxe-punk-rock, ata chegar ao último no que mesturan o punk-rock con influenzas de indie-rock dos noventa.

## Membros 
* Xurxo Esquío (guitarra)
* Pedro Dono (baixo)
* Jorge Iglesias (batería)
* Miguel Castro(2007-2012) (voz)
* Adrián Gañete(2012-2016) (voz) 

## Discografía 
* *Esquíos* (2006)
* *Un tipo normal* (2007)
* *Eche o que hai* (2009) 
* *Galician Carraxe on Garaxe* (2010) 
* *Agora si!!... Despois igual non* (2011)
* *Porcocan* (2013)
* *A diana somos todos* (2015)
* *Nunca choveu que non escampara* (2017)

## Véxase tamén 
### Ligazóns externas 
* Esquíos en nsaio.org
* Discografía de Esquíos
Paul Schrader

**Paul Joseph Schrader**, nado o 22 de xullo de 1946 en Grand Rapids (Míchigan), é un guionista e director de cinema estadounidense. O seu irmán é o tamén guionista e director Leonard Schrader, con quen colaborou nos guións de *Mishima* e *Blue Collar*. Está casado desde o ano 1983 coa actriz Mary Beth Hurt, con quen ten dous fillos, Molly e Sam.

## Filmografía 
* *Blue Collar* (1978)
* *Hardcore* (1979)
* *American Gigolo* (1980)
* *Cat People*
* *Witch Hunt* (1984)
* *Mishima: A Life in Four Chapters* (1985)
* *Light of Day* (1987)
* *Patty Hearst* (1988)
* *The Comfort of Strangers* (1990)
* *Posibilidade de escape* (1992)
* *Witch Hunt* (1994) (TV)
* *Touch* (1997)
* *Affliction* (1997)
* *Forever Mine* (1999)
* *Auto Focus* (2002)
* *Dominion: Prequel to The Exorcist* (2005)
* *The Walker* (2007)
* *Adam Resurrected* (2008)

## Véxase tamén 
### Ligazóns externas 
* Entrevista
Hardcore, un mundo oculto

***Hardcore, un mundo oculto*** (en inglés ***Hardcore***) é un filme estadounidense de 1979 escrito e dirixido por Paul Schrader, con George C. Scott como protagonista. Foi galardoado co Oso de Ouro da Berlinale.

## Trama 
Jake Van Dorn (George C. Scott) é un próspero empresario local en Grand Rapids (Míchigan), de fortes conviccións calvinistas. Van Dorn é o pai de Kristen, unha moza silenciosa e conservadora que inexplicabelmente desaparece durante unha viaxe patrocinada pola igrexa con destino California. Contrata daquela seu pai un investigador privado, Andy Mast (Peter Boyle) dos Ánxeles, e finalmente aparece unha película de 8mm da filla na compaña de dous homes. Van Dorn decátase daquela de que a filla marchara para entrar no submundo da pornografía, pasando por unha odisea a través deste *underground* adulto.

## Notas 
## Véxase tamén 
### Ligazóns externas 
* Ficha en IMDb
Taxi Driver

***Taxi Driver*** é un filme estadounidense de 1976 dirixido por Martin Scorsese e escrito por Paul Schrader. O filme está ambientado en Nova York, pouco despois de que terminase a guerra de Vietnam, e está protagonizado por Robert De Niro, quen interpreta a Travis Bickle, un ex-combatente solitario e mentalmente inestable que comeza a traballar como taxista, incorporándose á turbia vida nocturna da cidade.

## Sinopse 
Para soportar o insomnio crónico que sofre dende o seu regreso de Vietnam, Travis Bickle (Robert De Niro) traballa como taxista nocturno en Nova York. É un home pouco sociable que apenas ten contacto cos demais, pasa os días nos cines para adultos e vive obsesionado con Betsy (Cybill Shepherd), unha atractiva loira que traballa como voluntaria nunha campaña política. Tras estragar a súa incipiente relación con Betsy, Travis non pode menos que seguir observando como a violencia, a sordidez e a desolación se apoderan da cidade, polo que un día decide pasar á acción.

## Personaxes 
* Robert De Niro como Travis Bickle
* Jodie Foster como Iris "Easy" Steensma
* Albert Brooks como Tom
* Harvey Keitel como Matthew "Sport" Higgins
* Leonard Harris como Senador Charles Palantine
* Peter Boyle como "Wizard"
* Cybill Shepherd como Betsy
* Harry Northup como Doughboy
* Martin Scorsese como Pasaxeiro que olla a silueta
* Victor Argo como Melio

## Galardóns e nomeamentos 
* 1976: 4 nomeamentos ó Oscar: Filme, actor (Robert De Niro), actriz secundaria (Jodie Foster) e música.
* 1976: Festival de Cannes: Palma de Ouro - mellor filme.
* 1976: 2 nomeamentos ó Globo de Ouro: Actor en drama (De Niro) e guión.
* 1976: 3 premios BAFTA: Secundaria (Foster), revelación (Foster) e música.

## Notas 
## Véxase tamén 
### Ligazóns externas 
* Ficha na IMDb 
* Ficha en TCM 
* Ficha en AllMovie 
* Ficha en RottenTomatoes
Affliction

***Affliction*** é un filme estadounidense de 1997, do xénero drama, escrito e producido por Paul Schrader. O guión é baseado en novela de Russell Banks. Tivo dúas candidaturas aos Premios Oscar.

## Argumento 
A trama conta a vida de Wade Whitehouse (Nick Nolte), un sheriff de vida gris cuxo contorna pensa que non fixo nada importante na súa vida. Todo cambia cando se produce a morte dun sindicalista nunha partida de caza. Aínda que a maioría cre que se trata dun accidente, el pensa que foi un asasinato. Resolver a investigación será a oportunidade que esperaba para demostrar a súa valía ao seu propio pai (James Coburn) -un home dominante, agresivo e alcohólico- e aos seus veciños.

## Personaxes 
*  Nick Nolte como Wade Whitehouse
*  James Coburn como Glen Whitehouse
*  Sissy Spacek como Margie Fogg
*  Willem Dafoe como Rolfe Whitehouse
*  Mary Beth Hurt como Lillian Whitehouse Horner
*  Brigid Tierney como Jill Whitehouse
*  Holmes Osborne como Gordon LaRiviere
*  Jim True-Frost como Jack Hewitt
*  Tim Post como Chick Ward
*  Christopher Heyerdahl como Frankie Lacoy
*  Marian Seldes como Alma Pittman
*  Janine Theriault como Hettie Rogers
*  Paul Stewart como Mr. Horner
*  Wayne Robson como Nick Wickham
*  Sean McCann como Evan Twombley
*  Sheena Larkin como Lugene Brooks
*  Penny Mancuso como condutora

## Notas 
## Véxase tamén 
### Ligazóns externas 
* 
* Ficha en RottenTomatoes
Richard Pryor

**Richard Franklin Lenox Thomas Pryor**, coñecido como **Richard Pryor**, nado en Peoria o 1 de decembro de 1940 e finado nos Ánxeles o 10 de decembro de 2005, foi un actor e comediante estadounidense. Encantou o público co seu humor ácido, repleto de críticas sociais, e coa súa facilidade para o drama. Casou sete veces. Faleceu o ano 2005 a consecuencia dun ataque cardíaco.

## Véxase tamén 
### Ligazóns externas 
* Páxina oficial
Segundo Leonardo Pérez López

**Segundo Leonardo Pérez López**, nado no Buriz, Guitiriz o 8 de decembro de 1948, é un historiador e teólogo galego.

## Traxectoria 
Estudou filosofía no Seminario Diocesano de Mondoñedo e na Universidade Pontificia de Salamanca onde se doutorou en 1983. Ampliou estudos en Roma e foi investigador do Arquivo Secreto do Vaticano. Foi tamén investigador do Consejo Superior de Investigaciones Científicas de Madrid. Foi profesor da Universidade Pontificia de Salamanca e do Instituto Teolóxico Compostelán e do Instituto Superior Compostelán de Ciencias Relixiosas dos que foi director. É catedrático de antropoloxía teolóxica, cóengo da catedral de Mondoñedo e desde 2009 capelán da Orde de Malta para Galicia e Asturias.

Foi membro do consello redactor das revistas *Cuadernos de Estudios Gallegos*, *Encrucillada*, *Boa Nova* e fundador e director da revista *Estudios Mindonienses* e director da revista *Rudesindus. Miscelánea de Arte e Cultura*. Membro da Academia Galega de Historiadores e do Instituto de Estudios Viveirenses e presidente da Academia de San Rosendo.

Publicou estudos sobre a Historia da Igrexa galega, a relixiosidade tradicional galega, as peregrinacións xacobeas, o labor social da emigración, o monacato galego e o desenvolvemento cultural galego. Reivindicou a San Rosendo de Celanova e a Aldara de Celanova como figuras claves na configuración histórica do país galego. O seu pensamento teolóxico é próximo a Joseph Ratzinger.

En novembro de 2011 foi nomeado arquiveiro da Catedral de Santiago de Compostela. Máis tarde, foi designado deán desa mesma catedral e tomou posesión do seu cargo en xaneiro de 2013.

## Obra 
* *O Buriz. Anacos da memoria* (2008), Instituto Teolóxico Compostelán. ISBN 978-84-9362-412-5.
* *A escola habanera dos Vilares (Guitiriz)* (2008), Instituto Teolóxico Compostelán. ISBN 978-84-9362-411-8.
* *Unha visita á terra de Parga en 1613* (2019), Xerión. ISBN 978-84-120210-8-0.
* *La diócesis de Mondoñedo vista por sus obispos* (2019), Instituto Teolóxico Compostelán. ISBN 978-84-120359-3-3.

## Notas
Peter Boyle

**Peter Lawrence Boyle**, nado o 18 de outubro de 1935 e finado o 12 de decembro de 2006, foi un actor estadounidense gañador dun Premio Emmy en 1996 polo seu papel de actor convidado na serie *X Files*. Aínda que nos últimos anos Peter Boyle era coñecido pola súa participación na serie *Everybody Loves Raymond* como Frank Barone, na súa filmografía atópanse películas como *Taxi Driver* (1976) ou ''Monster's Ball'' (2001).

## Véxase tamén 
### Ligazóns externas 
* Peter Boyle en TV.com
George C. Scott

miniatura|dereita|Scott en 1984.
**George Campbell Scott**, nado en Wise (Virxinia) o 18 de outubro de 1927 e finado en Westlake Village (California) o 22 de setembro de 1999, foi un actor de cinema, teatro e televisión norteamericano, alén de cineasta e produtor estadounidense.

## Filmografía 
* *Anatomía dun asasinato*, 1959
* *O buscavidas*, 1961
* *The List of Adrian Messenger*, 1963
* *Teléfono vermello, voamos cara a Moscova*, 1964
* *A Biblia*, 1966
* *Patton*, 1970 (filme polo que recibiu un Oscar, que rexeitou)
* *Jane Eyre*, 1970
* *Anatomía dun hospital*, 1970
* *They Might Be Giants*, 1971
* *The New Centurions*, 1972
* *Rage*, 1972
* *The Day of the Dolphin*, 1973
* *The Hindenburg*, 1975
* *Islands in the Stream*, 1977
* *Hardcore*, 1979
* *O final da escaleira*, 1980
* *The Formula*, 1980
* *Taps*, 1981
* *Oliver Twist*, 1982
* *Firestarter*, 1984
* *A Christmas Carol*, (telefilme), 1984
* *Cartoon All-Stars to the Rescue, 1990
* *The Exorcist III*, 1990
* *Angus*, 1995
* *Twelve Angry Men* 1997
* *Rocky Marciano'' 1999

## Véxase tamén 
### Ligazóns externas 
* Ficha de George C. Scott
Blue Collar

***Blue Collar*** é un filme estadounidense de 1978 que supuxo o debut na dirección e guión do cineasta Paul Schrader. Trátase dun drama con algúns, poucos, elementos humorísticos. Está protagonizado polos actores Richard Pryor, Harvey Keitel e Yaphet Kotto.
Geoffrey Henry

**Geoffrey Arama Henry**, nado en 1940 en Aitutaki, é un político das Illas Cook que foi líder do Partido das Illas Cook (1979-2006) e dúas veces primeiro ministro (1983 e 1989-1999).

## Traxectoria 
Henry estudou dereito na Universidade Vitoria de Wellington en Nova Zelandia, comezou a súa carreira política en 1965 como deputado independente, militante do PIC desde 1972, foi ministro de educación en 1973 e máis tarde de finanzas, converteuse no seu líder en 1978 logo que o seu primo Albert Henry se virá obrigado a dimitir. A primeira etapa de Geoffrey Henry como primeiro ministro foi curta, entre o 13 de abril e o 16 de novembro de 1983, a morte dun dos membros do seu partido e a oposición de Tupui Ariki Henry, fillo de Albert Royle que se opuña ao seu liderado, obrígano a dimitir, desde aquela foi o líder da oposición no Parlamento das Illas Cook. O seu segundo mandato como primeiro ministro comezou o 1 de febreiro de 1989 e rematou o 29 de xullo de 1999 cando dimitiu para evitar que os opostos ao seu liderado deixasen o partido Joe Williams substituíuno como primeiro ministro, mais Henry permaneceu como o líder do partido.

En novembro de 2004, Henry converteuse no viceprimeiro ministro e ministro de finanzas nun goberno de coalición dirixido por Robert Woonton. Henry continuou neste posto ata 2006, cando se retirou da política, con Henry Puna  como o novo líder do partido.

Desdeo o 16 de abril de 2009 é presidente do Comité Olímpico Nacional e Deportivo das Illas Cook, e desde 1992 é cabaleiro do Imperio Británico.

## Notas
Calimocho

O **calimocho**, do éuscaro *kalimotxo*, é un combinado de viño tinto e refresco carbonatado de cola, preparado en diversas partes con distintos nomes e variantes na súa mestura.

## Preparación 
miniatura|150px|Vaso de plástico grande de kalimotxo.

Acostúmase usar viño de mesa polo seu prezo accesible e porque o refresco oculta as propiedades dos viños máis caros. Dado que é unha bebida usada en festas populares, adóitaselle engadir xeo para arrefrialo.

En ocasións engádeselle un pouco de licor, ben de bebidas espirituosas (vodka ou ron), ben doutros licores (sabor a amorodo), ben viño branco, ou ben outros refrescos con sabor a laranxa ou limón.

É frecuente o seu uso nos botellóns. A preparación máis frecuente, por comodidade e economía, é a mestura a partes iguais de dous *tetrabricks* de viño (formato habitual do viño barato) e dous litros de cola.

## Nome 
A orixe do nome non está clara. Na década de 1970 era coñecido segundo as zonas como *cuba libre pobre* ou *rioja libre*. Segundo a sabedoría popular, o termo "kalimotxo" procede do éuscaro. En 1972, nas festas de Getxo (Biscaia) a mestura foi chamada así polo grupo de amigos *Antzarrak*. Nunha *txosna* (caseta con barra de bar) tiñan o viño picado, e para non tiralo mesturárono con cola. Os artífices foron dous rapaces alcumados *Kalimero* e *Motxo* que deron nome á bebida. O termo iríase estendendo por Euskadi e pola Península Ibérica.

## Notas
Ridley Scott

**Ridley Scott**, nado en South Shields, Tyne and Wear, o 30 de novembro de 1937 é un director de cinema  británico. É irmán do tamén director Tony Scott.

## Traxectoria
Foi candidato en tres ocasións ao Oscar ó mellor director. En xaneiro de 2003 foi nomeado cabaleiro pola raíña Isabel II do Reino Unido.

## Filmografía (parcial)
**Os duelistas* (1977)
**Alien* (1979)
**Blade Runner* (1982)
**Legend* (1985)
**Thelma e Louise* (1991)
**Gladiator* (2000)
**Black Hawk Down* (2001)
**Hannibal* (2001)
**Kingdom of Heaven* (2005)
**American Gangster* (2007)
**Rede de mentiras* (2008)
**Robin Hood* (2010)

## Véxase tamén 
### Ligazóns externas 
* Ridley Scott Associates (RSA)
Pollachius virens

miniatura|300px|*Pollachius virens*
O *Pollachius virens* Linneo 1758 , carboeiro, fogoneiro  ou burro , é un peixe mariño da familia dos gádidos, semellante ó bacallau (*Gadus morhua*) ou ó abadexo (*Pollachius pollachius*). En Galicia pode comercializarse como **fogoneiro**, pero cómpre non confundilo co burro ou fogueiro (*Melanogrammus aeglefinus*).

## Características 
Pode alcanzar tamaños de máis dun metro e pesos de ata 12–14&nbsp;kg, aínda que os talles frecuentes oscilan entre os 35 e os 50&nbsp;cm, con pesos de 2–5&nbsp;kg.

Presenta o dorso de cor escura, entre negro e o verde escuro , aclarándose ó gris amarelento nos flancos e branco prateado no ventre. As aletas son da mesma cor có dorso, excepto as pelvianas (en posición xugular) que son máis pálidas. Liña lateral pálida. Na queixada inferior ten unha pequena barbela (propia dos gádidos, a excepción do abadexo).

A aleta caudal presenta un bordo posterior aforquitado, mentres que noutros gádidos é recto.

## Hábitat e distribución 
Aliméntase de peixes pequenos, crustáceos copépodos e outros invertebrados, se ben cando adulto preda predominantemente peixes.

Especie migratoria, gregaria, peláxica, propia de augas ata profundidades de ata 200 m. Busca augas costeiras e superficiais para a desova, e máis profundas no inverno. No verán realiza grandes migracións cara ao norte, ás zonas de alimentación. A especie distribúese polo océano Atlántico desde o norte de Francia ata Islandia, no suroeste de Groenlandia, así como polas costas do leste do Canadá, sendo moi infrecuente capturala en latitudes máis baixas.

Alcanza a madurez sexual ós 5-10 anos (na poboación europea), con talles de 60–90&nbsp;cm.

## Uso culinario 
Segundo estatísticas da FAO para 1987  a captura total desta especie foron 483.758 toneladas, a maior parte destinada ó consumo dos países do norte de Europa, sobre todo Dinamarca e illas Feroe.

Comercialízase en fresco ou conxelado, e cocíñase fritido, salgado ou seco. Posúe unha carne branca, facilmente separable.

## Notas 
## Véxase tamén 
### Bibliografía 
* Karel Pivnicka e Karel Cerny: *El gran libro de los peces*. Susaeta, Madrid 1991.

### Ligazóns externas 
* Ficha de Fish Base
* Ficha na FAO
Club Deportivo Bidasoa

O **Club Deportivo Bidasoa** é un equipo de balonmán da localidade de Irún, Guipúscoa (Euskadi), fundado en 1962 e que actualmente compite na División de Honra B do Estado español.

## Historia 
O CD Bidasoa fundouse en 1962 e o seu primeiro presidente foi José Miguel Arana, mentres que o seu primeiro adestrador foi José Antonio Apezteguia.

A entidade deu os seus primeiros pasos deportivos no frontón Uranzu, logrando rapidamente facerse un sitio na División de Honra primeiro como un equipo modesto e, pouco a pouco, comezando a atuar a algúns dos equipos máis importantes.

Os meirandes éxitos do CD Bidasoa chegaron da man da firma chocolateira *Elgorriaga*, patrocinador do club irundarra dende a tempada 1983-84 ata a 1996-97. Como excepción podería apuntarse a primeira final da Copa do Rei, na que o Bidasoa perdeu en Málaga ante o FC Barcelona, cando o equipo vasco estaba esponsorizado por Muebles Danona de Azpeitia (Guipúscoa).

O primeiro título colleitado pola entidade foi o campionato de Liga da tempada 1986-87, campionato conseguido con dous xogadores iugoslavos e o resto do conxunto formado por xogadores guipuscoanos.

O Bidasoa comezara a facer historia aínda que tivo que esperar á década dos 90 para engadir, polo momento, sete títulos máis ao seu palmarés. Os máis importantes foron os da Copa de Europa gañada na tempada 1994-95 en Zagreb (Croacia) e que supuxo o primeiro título europeo dun equipo vasco en calquera modalidade deportiva e a Recopa de Europa. A entidade irundarra, que logrou clasificarse entre os mellores clubs de Europa da década, sumou ademais un novo título de Liga na tempada 1994-95 e dúas Copas do Rei nas tempadas 1990-91 e 1995-96. Na tempada 1999-00 gañou ademais a súa primeira Copa de Euskadi, título que repetiría nas tempadas 2000-01 e 2001-02. 
 
## Presidentes 
O CD Bidasoa tivo ao longo da súa historia un total de sete presidentes:

* José Miguel Arana.
* Manolo López.
* Emilio Visiers. 
* José Antonio Quiñones.
* Beñardo García e Luis Cuñado.
* José Ángel Sodupe

## Palmarés 
* **Liga ASOBAL**: **2 títulos**
:* Campión: 1986-87 1994-95
:* Subcampión: 1993-94
* **Copa do Rei**: **2 títulos**
:* Campión: 1990-91 1995-96
:* Subcampión: 1982-83 1987-88 1989-90 1992-93
* **Supercopa de España**: **1 título**
:* Campión: 1995-96
:* Subcampión: 1987-88 1988-89 1993-94 1996-97
* **Copa ASOBAL**: **1 título**
:* Campión: 1992-93
:* Subcampión: 1991-92
* **Copa de Europa**: **1 título**
:* Campión: 1994-95
:* Subcampión: 1995-96
* **Recopa de Europa**: **1 título**
:* Campión: 1996-97
:* Subcampión: 1990-91
* **Supercopa de Europa**
:* Subcampión: 1997-98

## Cadro de xogadores 2010/2011 
## Véxase tamén 
### Ligazóns externas 
* Weg oficial do CD Bidasoa 
* Web oficial da Liga Allianz Asobal de Balonmán
* Web non oficial do Bidasoa Irún
Race of the Classics

miniatura|Un navío aportando a Ramsgate durante a Race of the Classics de 2007
**Race of the Classics** é unha regata de vela que se celebra nos Países Baixos para afeccionados e na que participan estudantes en veleiros clásicos, é a competición máis importante de Europa non profesional para navíos clásicos .

## Historia 
A regata comezou en 1989 ideada por un estudante de Ámsterdan, Luc van Laarhoven para promover as relacións sociais entre os estudantes, e que xunto cun amigo de estudos, Dirk-Jan de Graaff, desenvolveu o concepto do que sería a Race of the Classics, que se concretou, despois de varios meses de organización e planificación, nunha regata de cinco días na que participaron catro navíos que tiveron que facer o traxecto entre Scheveningen e  Ramsgate e viceversa. O evento foi medrando nos anos anos seguintes, participando sempre non menos de 16 barcos. O comezo da carreira cambiouse cos anos a Ámsterdan e posteriormente a Rotterdam. En cada barco vai un equipo de 15 estudantes dunha facultade ou universidade acompañados polo capitán e unha tripulación experimentada.

## Notas 
## Véxase tamén 
*Colin Archer Memorial Race
### Ligazóns externas 
*Web oficial
Yasunari Kawabata

**Yasunari Kawabata** (川端 康成, かわばた やすなり), nado en Osaca o 11 de xuño de 1899 e finado o 16 de abril de 1972, foi un escritor xaponés, o primeiro dese país en gañar o premio Nobel de Literatura en 1968.
miniatura|Monumento a Kawabata.
## Traxectoria 
En 1920 ingresou na Universidade de Tokyo na carreira de Literatura en lingua inglesa, e un ano despois cambia á de Literatura do Xapón. Sendo estudante publicou algúns dos seus traballos, cos que se abriu camiño no mundo literario.

## Obras 
* 1927: *Izu no Odoriko* (伊豆の踊子, "A bailarina de Izu")
* 1927: *Yukiguni* (雪国, "País de neve")
* 1954: *Meijin* (名人, "O mestre")
* 1961: *Nemureru Bijo* (眠れる美女); traducido ao galego como *A casa das belas adormentadas* (2007, Rinoceronte Editora).
* 1962: *Koto* (古都, "A capital").

## Notas 
## Véxase tamén
Ochrasy

"**Ochrasy**" é unha canción da banda de garage rock sueca Mando Diao, editado como quinto e derradeiro sinxelo do seu álbum *Ode To Ochrasy* no ano 2007. "Ochrasy" é, segundo o vocalista e guitarrista Björn Dixgård, o tempo entre o final dun concerto e o amencer. O sinxelo foi lanzado nas tendas europeas de iTunes sen caras-b.

## Listaxe de cancións 
Composta por Björn Dixgård e Gustaf Norén.
# "Ochrasy"
TV & Me

"**TV & Me**" é unha canción da banda de garage rock sueca Mando Diao, editada como terceiro sinxelo do seu álbum *Ode To Ochrasy*. Foi lanzado en toda Europa agás en Alemaña.
 
## Listaxe de cancións 
Todos os temas por Björn Dixgård e Gustaf Norén, agás "A Hard Day's Night" por John Lennon e Paul McCartney.
# "TV & Me''
# "A Hard Day's Night"
# "Cinderella"
Shirley Jones

**Shirley Mae Jones**, nada o 31 de marzo de 1934 en Charleroi, é unha cantante e actriz estadounidense.

## Traxectoria 
Actuou en varios filmes musicais como *Oklahoma!* (1955), *Carousel* (1956) e *The Music Man* (1962). Gañou un oscar á mellor actriz secundaria pola súa interpretación dunha prostituta en *Elmer Gantry* (1960). Pero é sobre todo coñecida polo papel de Shirley Partridge, a nai viúva de cinco fillos na comedia de situación *The Partridge Family* (1970&ndash;1974), coprotagonizada polo seu fillastro David Cassidy, fillo de Jack Cassidy.

## Véxase tamén
Claudia Cardinale

**Claude Josephine Rose Cardinale**, coñecida como **Claudia Cardinale**, nada en Tunes o 15 de abril de 1938 e finada o 23 de setembro de 2025 en Nemours (Francia), foi unha actriz italiana, de pais sicilianos. Traballou con Sergio Leone, Luchino Visconti ou Russ Meyer, entre outros cineastas. Apareceu en filmes como *Rocco e os seus irmáns* (1960), *O Gatopardo* (1963), *Cartouche* (1963), *8½* (1963) e *Ata que chegou a súa hora* (1968).

## Véxase tamén 
### Bibliografía 
* 
* 
* 
* 
* 

### Ligazóns externas 
* 
* Ficha en AllMovie
The Wildfire (If It Was True)

"**The Wildfire (If It Was True)**" é unha canción da banda de garage rock sueca Mando Diao, editado como sinxelo do seu álbum *Ode to Ochrasy* no ano 2007. Foi lanzado só como descarga dixital, aínda que se fixeron un feixe de CDs promocionais para a radio. Nos Estados Unidos expandiuse e apareceu como un EP, quitándolle a remestura da cara-b e engadíndolle tres temas de distintas edicións europeas. "With Or Without Love" aparece orixinalmente na edición limitada de *Ode To Ochrasy*, "A Hard Day's Night" no sinxelo europeo de "TV & Me" e "Spit On Your Love" na edición alemá de "Good Morning, Herr Horst".

## Listaxe de cancións 
Todos os temas compostos por Björn Dixgård e Gustaf Norén, agás "A Hard Day's Night" por John Lennon e Paul McCartney.
### Sinxelo europeo 
# "The Wildfire (If It Was True) (Radio Edit)"
# "Good Morning, Herr Horst (RAC Mix)"

### EP estadounidense 
# "The Wildfire (If It Was True)"
# "With Or Without Love"
# "A Hard Day's Night"
# "Spit On Your Love"
Good Morning, Herr Horst

"**Good Morning, Herr Horst**" é unha canción da banda de garage rock sueca Mando Diao, editado só en Alemaña como segundo sinxelo do seu álbum *Ode to Ochrasy* no ano 2006. Herr Horst é un alemán sen fogar que vive en Estocolmo, famoso por tocar a harmónica dun xeito moi peculiar. "Carbon Place" é a primeira canción editada da banda coas letras en sueco. "Spit On Your Love" foi tamén incluída como cara-b no EP "The Wildfire (If It Was True)".

## Listaxe de cancións 
Todos os temas por Björn Dixgård e Gustaf Norén.
# "Good Morning, Herr Horst (Single Edit)" 2:15
# "Carbon Place" 3:56
# "Spit On Your Love" 3:31
# "White Wall (Live)" 3:07
# "Long Before Rock 'N' Roll (Live Video)"
# "Interview (Video)"
If I Don't Live Today, Then I Might Be Here Tomorrow

"'''If I Don't Live Today, Then I Might Be Here Tomorrow'*" é unha canción da banda de garage rock sueca Mando Diao, editado polo selo EMI o 24 de setembro do 2007 como parte do seu cuarto álbum de estudio *Never Seen the Light of Day''. Foi lanzado só como descarga dixital en todas as tendas de iTunes agás na estadounidense.

## Listaxe de cancións 
Todos os temas compostos por Björn Dixgård e Gustaf Norén.
# "If I Don't Live Today, Then I Might Be Here Tomorrow"
# "For the Tears"
Sandro Rosell

**Alexandre Rosell i Feliu**, coñecido como **Sandro Rosell**, nado en Barcelona o 6 de marzo de 1964, é un empresario catalán que foi presidente do Futbol Club Barcelona entre 2010 e 2014.

## Traxectoria 
É diplomado en Ciencias Empresariais e MBA por ESADE. Empezou a súa vida profesional na empresa Myrurgia, pasando posteriormente ao departamento de mercadotecnia internacional do Comité Organizador dos Xogos Olímpicos de Barcelona'92 (COOB 92). Foi vicepresidente do Futbol Club Barcelona entre 2003 e 2005. É propietario da empresa Bonus Sports Mercadotecnia, S.L. (BSM) dedicada á mercadotecnia deportiva.

Convértese no 39º presidente do Futbol Club Barcelona o 1 de xullo de 2010, logo de gañar as eleccións cun 61,35% de votos dos socios do club. Durante a súa presidencia o equipo conseguiu dúas Ligas (2010-11, 2012-13), unha Copa do Rei (2011-12), tres Supercopas de España (2010, 2011, 2013), unha Liga de Campións (2010-11), unha Supercopa de Europa (2011) e un Mundial de Clubs (2011).

O 23 de xaneiro de 2014, Sandro Rosell renuncia ao seu cargo pola admisión a trámite do xuíz Ruz da querela por apropiación indebida en modalidade de distracción e por simulación contractual no traspaso de Neymar. Foi substituído no cargo polo entón vicepresidente do club, Josep Maria Bartomeu.

## Notas 
## Véxase tamén 
### Ligazóns externas 
* Páxina Oficial de Sandro Rosell
.ma

**.ma** é o Dominio de Nivel Superior xeográfico (ccTLD) para Marrocos.

## Véxase tamén
### Outros artigos 
* DNS
* Lista de dominios de Internet

### Ligazóns externas 
* IANA - .ma
Beverly Ricos

***Beverly Ricos*** é unha comedia de situación estadounidense orixinalmente emitida de 1962 a 1971 pola CBS from 1962 to 1971.

## Desenvolvemento 
A serie trata dunha familia de montañeses pobres que se mudan a Beverly Hills logo de atopar petróleo nas súas terras. Unha produción Filmways creada por Paul Henning, foi todo un éxito, *The Beverly Hillbillies* estivo entre as doce series máis vistas durante sete das súas doce tempadas, dúas veces foi a serie máis vista do ano, con varios episodios que permanecen entre os máis vistos de todos os tempos.

En 1993 20th Century Fox realizou un filme baseado na serie, *The Beverly Hillbillies*.

## Notas
Xosé Freixanes

**Xosé María Fernández Freixanes**, nado en Pontevedra en 1953 e finado en Madrid o 26 de novembro de 2025, foi un pintor galego. É irmán do empresario e escritor Víctor F. Freixanes.

## Traxectoria 
Cursou a carreira de Belas Artes primeiro na Facultade de Belas Artes de Bilbao e despois na Real Academia de Belas Artes de San Fernando, en Madrid. Foi bolseiro da Deputación provincial de Pontevedra. Foi docente da Facultade de Belas Artes de Granada. Formou parte da comisión de plástica do Consello da Cultura Galega que promoveu a creación Centro Galego de Arte Contemporánea.

Vinculouse ao Grupo Atlántica, con cuxas mostras en Baiona, Compostela e Madrid se deu a coñecer como un dos máis inquietos exemplos da vangarda plástica de Galiza. Desde 1985 formou parte da Galería Juana Mordó, o que consolidou a súa carreira nacional e internacional.

Viaxou por Europa, África e a India que o impactou profundamente. Ilustrou no *Diario de Pontevedra*, *La Voz de Galicia* e *El Correo Gallego*.

Expuxo en París, Viena e outras cidades. Ten obra  no Centro Galego de Arte Contemporánea, Afundación, Museo Reina Sofía, Museo de Arte Contemporáneo de Madrid, Círculo de Belas Artes de Madrid, Museo de Arte Contemporáneo do País Vasco, MNCARS, Chase Manhattan Bank, Banco de España, Unión da Banca Suiza, Caja Madrid.

Ilustrou portadas de libros, como *Nínive* de Chus Pato (1996).
## Notas 
## Véxase tamén 
### Bibliografía 
* (1984): *Expresión Atlántica*. Santiago de Compostela, Follas Novas.
* (1992): *Freixanes*. Pontevedra, Deputación de Pontevedra.
* (1990): *Identidade e convulsión*. Sada, Ediciós do Castro.

### Ligazóns externas
Cosme Vázquez

**Cosme Vázquez Subiabre**, nado en Mondariz o 15 de xaneiro de 1904 e finado en Madrid o 27 de agosto de 1976, foi un futbolista galego, que xogaba de dianteiro. Foi o primeiro galego en marcar un gol na Primeira División, na primeira xornada da tempada 1928/29 que enfrontaba ao seu equipo, o Atlético de Madrid, co Arenas de Getxo.

## Traxectoria 
Procedía dunha familia moi numerosa, fillo de Emelina Subiabre Peña, de nacionalidade chilena. Comezou a estudar enxeñaría, pero deixouno polo fútbol. Xogou no Real Vigo Sporting e logo no novo Celta de Vigo, e axiña destacou pola súa capacidade goleadora, por exemplo xa xogando no Celta na Copa do Apóstolo en Santiago de Compostela, en novembro de 1925, fronte ao Real Madrid. 

Logo duns anos en Vigo fichou polo Athletic de Madrid. Na tempada 1925-26 proclamouse subcampión rexional co equipo madrileño e foi tamén subcampión do Campionato de España. No campionato estatal tivo unha destacada actuación, anotando 11 goles e rematando como o terceiro máximo goleador da competición, cun gol menos que os tamén galegos Ramón González e Ramón Polo, do Deportivo da Coruña e do Celta respectivamente. Cosme marcou dous goles nos cuartos de final contra o Espanyol, outros dous nas semifinais contra o Celta (un deles o gol da vitoria na prórroga), e outro na final contra o FC Barcelona que gañaron os cataláns. Na seguinte campaña proclamouse campión do Campionato Rexional Centro.

Entre 1925 e 1927 pasou tamén tempadas en Cuba, onde coincidiu con numerosos futbolistas galegos. Nas filas do Fortuna SC compartiu equipo cos irmáns Luis e Emilio Borrazás e participou na primeira xira estranxeira dun club cubano, disputando varios encontros en Costa Rica. Xogou tamén no Real Iberia, coincidindo con Pepe Torres, Cachán e os irmáns Gonzalo, Edelmiro e O'Donell Lorenzo. Coa camiseta do Iberia enfrontouse en xuño de 1927 ao Nacional de Montevideo, no que militaban varios campións olímpicos coa selección uruguaia (Mazali, Scarone, Lorenzo Fernández, Ghierra, os irmáns Antonio e Santos Urdinarán, Castro, Cea e Saldombide).

En xuño de 1928 Cosme defendeu de novo a elástica celeste do Celta nunha xira pola Arxentina e o Uruguai, pero regresou a Madrid coa creación da Liga española de fútbol na tempada 1928-29. Foi o primeiro galego en marcar un gol na Primeira División. Aconteceu xa no primeiro encontro de liga contra o Arenas de Getxo, onde bateu ao gardameta vasco José María Jáuregui. Foi titular no centro do campo xunto a Arteaga, Santos, Ordóñez e o tamén galego Lecube e rematou a tempada como segundo máximo goleador da liga, con 15 goles en 17 partidos, só por detrás dos 16 de Paco Bienzobas. 

Ao ano seguinte fichou polo Real Madrid xunto co seu compañeiro no Atlético Luis Olaso. Porén, non triunfou no equipo branco, xogando 16 partidos de liga en dúas tempadas e metendo 4 goles. En 1931 regresou a Vigo para xogar na segunda división co Celta, marcando dous goles fronte ao Murcia e o Cataluña.

Tras rematar a súa carreira como xogador, foi directivo e delegado do Atlético de Madrid, residindo nesa cidade o resto da súa vida.

## Notas 
## Véxase tamén 
### Ligazóns externas 
*
Hermidita

**Manuel Hermida Losada**, máis coñecido como **Hermidita**, nado en Gondomar o 27 de novembro de 1924 e finado en Vigo o 17 de setembro de 2005, foi un futbolista galego das décadas de 1940 e 1950, que xogaba de dianteiro. O seu alcume naceu para distinguilo dos seus tíos e tamén xogadores do Celta, Pepe Hermida e Ángel Hermida.

## Traxectoria 
Comezou a xogar no Peñasco e no Berbés, onde adestrou ás ordes de Gustavo López Corona. Con 19 anos, debutou no Real Club Celta, onde xogou durante 12 anos, disputando un total de 189 partidos nos que marcou 113 goles, feito que o converte no máximo goleador do Celta en toda a súa historia. Anotou 107 goles na primeira división española, sendo un dos máximos goleadores históricos desta categoría. Amais, marcou tres goles en segunda división e outros tantos en partidos de Promoción.

En 1956 fichou polo Córdoba CF, onde xogou unha tempada.

## Véxase tamén 
### Ligazóns externas 
* "Jugar en el Celta ha sido la ilusión más grande de mi vida", entrevista no *Faro de Vigo*. 
* Ficha na web *Yo Jugué en el Celta* .
Ramón Torrado

**Ramón Torrado Estrada**, nado na Coruña o 5 de abril de 1905 e finado en Madrid en xaneiro de 1990, foi un director e guionista galego de cinema, irmán do autor de teatro Adolfo Torrado Estrada.

## Traxectoria 
Comezou a súa traxectoria artística como pintor e cartelista aínda que é coñecido polo seu rol de director de cinema. Realizou por volta de 50 filmes entre 1942 e 1978, co financiamento do réxime franquista, logo de fundar en 1940 a produtora Suevia Films, co tamén galego Cesáreo González. Nas súas primeiras películas destaca o folclorismo andaluz así como a tendencia ao melodrama *rexional*, preferentemente galego. Máis tarde realizaría filmes de carácter relixioso por un lado e do chamado Spaghetti Western polo outro.

## Filmografía 
* *Don Juan Tenorio (El castigador castigado)* (1921).
* *Campeones* (1942).
* *El hombre de los muñecos* (1943).
* *El rey de las finanzas* (1944).
* *Castañuela* (1945).
* *Mar abierto* (1946).
* *El emigrado* (1946).
* *Botón de áncora* (1948).
* *Sabela de Cambados* (1949).
* *Rumbo* (1949).
* *La niña de la venta* (1951).
* *La trinca del aire* (1951).
* *La estrella de Sierra Morena* (1952).
* *¡Che, qué loco!* (1953).
* *Malvaloca* (1954).
* *Amor sobre ruedas* (1954).
* *Héroes del aire* (1957).
* *Las lavanderas de Portugal* (1957).
* *María de la O* (1959).
* *Fray Escoba* (1961).
* *Ella y los veteranos* (1961).
* *Fray Escoba* (1961).
* *Cristo negro* (1962).
* *Bienvenido, padre Murray* (1963).
* *La carga de la policía montada* (1964).
* *Relevo para un pistolero* (1964).
* *Los cuatreros* (1964).
* *Mi canción es para ti* (1965).
* *Un beso en el puerto* (1965).
* *El Padre Manolo* (1966).
* *Con ella llegó el amor* (1969).
* *Amor a todo gas* (1969).
* *La montaña rebelde* (1971).
* *Los caballeros del botón de ancla* (1973).
* *Guerreras verdes* (1976).
* *Sospecha en la sombra* (1990).

## Véxase tamén 
### Ligazóns externas 
* *Ramón Torrado, un asalariado del cine bajo el régimen de Franco* , información de José Luis Castro de Paz, no Centro Virtual Cervantes.
Segunda división española 1983/84

A tempada **1983–84** da **Segunda División de España** de fútbol corresponde á 53º edición do campionato. Empezou o 3 de setembro&nbsp;de 1983&nbsp;e finalizou o 27 de maio de 1984.

## Clasificación
**X** = Partidos Xogados; **G** = Partidos Gañados; **E** = Partidos Empatados; **P** = Partidos Perdidos; **GF** = Goles a Favor; **GC** = Goles en Contra; **DG** = Diferenza de Goles; **Pts** = Puntos

1 O *Castilla non puido ascender por ser o equipo filial do Real Madrid.*
2 O *Bilbao Athletic non puido ascender por ser o equipo filial do Athletic Club.*

## Véxase tamén
### Ligazóns externas
*Páxina da LFP
Enrique Jardiel Poncela

**Enrique Jardiel Poncela**, nado en Madrid o 15 de outubro de 1901 e finado na mesma cidade o 18 de febreiro de 1952, foi un escritor e dramaturgo español.

## Traxectoria 
A súa obra, relacionada co teatro do absurdo, afastouse do humor tradicional achegándose a outro máis intelectual, inverosímil e ilóxico, rompendo así co naturalismo tradicional imperante no teatro español da época. Isto supúxolle ser atacado por unha gran parte da crítica do seu tempo, posto que o seu humor tiña un ton ácido. A isto hai que sumar os seus posteriores problemas coa censura franquista.

## Obra 
### Novela curta 
* *El hombre a quien amó Alejandra*
* *El infierno*
* *Los 38 asesinatos y medio del castillo de Hull* (1936)
* *Ventanilla de cuentos corrientes*, Enciclopedia Pulga nº 65
* *7 novísimas aventuras de Sherlock Holmes*, Enciclopedia Pulga nº 95
* *Apuntes para un manual de psicología*. Enciclopedia Pulga nº 215

### Novela 
* *Amor se escribe sin hache* (1928)
* *Espérame en Siberia, vida mía*
* *Pero... ¿hubo alguna vez once mil vírgenes?* (1931)
* *La tournée de Dios* (1932)

### Teatro 
miniatura|Portal da casa de Poncela en Chueca, Madrid.
* *Una noche de primavera sin sueño* (1927)
* *El cadáver del señor García* (1930)
* *Usted tiene ojos de mujer fatal* (1932)
* *Angelina o el honor de un brigadier* (retitulada *Angelina o un drama en 1880*, 1934)
* *Un adulterio decente* (1935)
* *Las cinco advertencias de Satanás* (1935)
* *Morirse es un error* (retitulada *Cuatro corazones con freno y marcha atrás*, 1935)
* *Cuatro corazones con freno y marcha atrás* (1936)
* *Carlo Monte en Monte Carlo* (opereta con música de Jacinto Guerrero, 1939)
* *Un marido de ida y vuelta* (1939)
* *Eloísa está debajo de un almendro* (1940)
* *Los ladrones somos gente honrada* (1940)
* *El amor sólo dura 2.000 metros* (1941)
* *Madre (el drama padre)* (1941)
* *Es peligroso asomarse al exterior* (1942)
* *Los habitantes de la casa deshabitada* (1942)
* *Blanca por fuera y Rosa por dentro* (1943)
* *Las siete vidas del gato* (1943)
* *A las seis en la esquina del bulevar* (1943)
* *Es peligroso asomarse al exterior* (1945)
* *Tú y y yo somos tres* (1945)
* *El pañuelo de la dama errante* (1945)
* *El amor del gato y del perro* (1945)
* *Agua, aceite y gasolina* (1946)
* *El sexo débil ha hecho gimnasia* (1946)
* *Como mejor están las rubias es con patatas* (1947)
* *Los tigres escondidos en la alcoba* (1949)

### Cinema 
* *Se ha fugado un preso* (guión) (Benito Perojo, 1932)
* *Angelina o el honor de un brigadier* (dirección) (Enrique Jardiel Poncela, 1934)
* *Mauricio, o una víctima del vicio* (dobraxe cómica)
* *Eloísa está debajo de un almendro* (guión) (Rafael Gil, 1943)
* *Es peligroso asomarse al exterior* (guión) (Alejandro Ulloa, 1945)

## Véxase tamén 
### Ligazóns externas 
* *Jardiel cumple 100 años* Centro Virtual Cervantes 
* Sitio web dedicado a Enrique Jardiel Poncela
Segunda división española 1985/86

A tempada **1985–86** da **Segunda División de España** de fútbol foi a 55º edición desta competición. Comezou o 31 de agosto&nbsp;de 1985 e finalizou o 18 de maio de 1986. O Real Murcia proclamouse campión.
## Clasificación
**X** = Partidos xogados; **G** = Partidos gañados; **E** = Partidos empatados; **P** = Partidos perdidos; **GF** = Goles a favor ; **GC** = Goles en contra; **DG** = Diferenza de goles; **Pts** = Puntos

## Véxase tamén
### Ligazóns externas
*Páxina da LFP